April Fool's Day को लेकर कन्हैया कुमार का मोदी सरकार पर हमला, Tweet कर कही यह बात  
कन्हैया कुमार का मोदी सरकार पर हमला
बिहार की बेगूसराय सीट से हैं सीपीआई उम्मीदवार
बेगूसराय सीट पर इस बार होगा दिलचस्प मुकाबला
कमल के फूल वाली पार्टी की वजह से अप्रैल फ़ूल वाले दिन का अब कोई मतलब ही नहीं रह गया है। चाहे नोटबंदी हो या राफ़ेल डील या रोज़गार के आँकड़े, सरकार साल भर हमें हमारे ही टैक्स के पैसे से अप्रैल फ़ूल बनाती रहती है।#ModiMatBanao
 
चाय के कप को भी नहीं छोड़ा! वैसे अपना प्रचार तो ये नीति आयोग से भी करा लेते हैं। प्रचार के लिए अब बस रेल की पटरियों और बादलों पर 'चौकीदार' लिखवाना बचा है। काम ज़ीरो, प्रचार का खर्चा पचहत्तर रुपैया। pic.twitter.com/C10O6B56PT

इससे पहले भारतीय रेलवे द्वारा आचार संहिता के उल्लघंन के मामले पर भी सीपीआई (CPI) उम्मीदवार कन्हैया कुमार (Kanhaiya Kumar) ने मोदी सरकार को घेरा था. मोदी सरकार पर परोक्ष रूप से हमला करते हुए कन्हैया कुमार (Kanhaiya Kumar) ने ट्वीट किया था, 'चाय के कप को भी नहीं छोड़ा. वैसे अपना प्रचार तो ये नीति आयोग से भी करा लेते हैं. प्रचार के लिए अब बस रेल की पटरियों और बादलों पर 'चौकीदार' लिखवाना बचा है. काम ज़ीरो, प्रचार का खर्चा पचहत्तर रुपैया'.
बता दें कि रेलवे (Indian Railway) उस समय आचार संहिता के उल्लंघन के आरोपों में घिर गया जब यात्रियों ने कहा कि उन्हें जिन पेपर कपों (Tea Cups) में चाय दी गई उस पर 'मैं भी चौकीदार' (Main Bhi Chowkidar) लिखा था. काठगोदाम शताब्दी एक्सप्रेस (Shatabdi Express) में यात्रा कर रहे एक यात्री द्वारा पेपर कप की तस्वीर के साथ किया गया ट्वीट वायरल होने पर रेलवे ने कहा कि उसने कप हटा लिए हैं और ठेकेदार को दंडित किया है. ऐसा दावा किया गया कि इन कपों में दो बार चाय दी गई. कप पर विज्ञापन एनजीओ 'संकल्प फाउंडेशन' ने दिया था.
बता दें कि बिहार का लेनिनग्राद नाम से मशहूर बेगूसराय में इस बार दिलचस्‍प मुकाबला देखने को मिलेगा. पूरे देश की नजर इस सीट पर टिक गई है. एक ओर बीजेपी के गिरिराज सिंह हैं तो दूसरी तरफ जेएनयू छात्र संघ के पूर्व अध्यक्ष और सीपीआई उम्मीदवार कन्हैया कुमार हैं. वहीं, RJD ने बेगूसराय से तनवीर हसन को उम्मीदवार बनाया है.